En uddannelsesmesse tirsdag formiddag hjalp de 691 slagterimedarbejdere med at finde nye veje.

- Jeg forsøger at blive social- og sundhedshjælper. Ordene kommer fra John Kristensen, der er en af de 691 slagterimedarbejdere, som står til at miste sit job, når Danish Crown slagteriet lukker i Sæby i løbet af sommeren. Han deltog tirsdag i en uddannelsesmesse, som blev afholdt af Danish Crown, jobcentret og Det Regionale Arbejdsmarkedskontor. - Jeg skal søge ind på grundforløbet, som starter den 9. august, og så varer det 20 uger. Bagefter er der et år og to måneder i praktik på et eller andet plejehjem eller i en kommune, fortæller John Kristensen. Udover at finde ud af mere omkring, hvad fremtiden kan tilbyde, så har ´John Kristensen også været glad for kommunens arbejde generelt. - Jeg synes, det er et fint initiativ, de laver det her, også med den jobmasse, de havde i sidste uge, pointerer han. Jobcentret har desuden oprettet et fremskudt jobcenter på Danish Crown Slagteriet, hvor der er bemanding hver torsdag. Se hele inslaget herunder: